CELEX: 32008R1143
Language: ro
Date: 2008-11-13
Title: Regulamentul (CE) nr. 1143/2008 al Comisiei din 13 noiembrie 2008 privind clasificarea anumitor mărfuri în Nomenclatura combinată

19.11.2008   
            
            
               RO
            
            
               Jurnalul Oficial al Uniunii Europene
            
            
               L 308/13
            
         
      REGULAMENTUL (CE) NR. 1143/2008 AL COMISIEI
   
   din 13 noiembrie 2008
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește normele generale pentru interpretarea Nomenclaturii combinate. Aceste norme se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții comunitare specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prezentat în anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care sunt furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prezentat în anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii furnizate de către autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 noiembrie 2008.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Ansamblu ambalat pentru vânzarea cu amănuntul, compus din:
                  
                              —
                           
                           
                              un dispozitiv cu componente electronice în formă de țigară;
                           
                        
                              —
                           
                           
                              două cartușe;
                           
                        
                              —
                           
                           
                              două baterii reîncărcabile cu litiu; precum și
                           
                        
                              —
                           
                           
                              un încărcător de baterie.
                           
                        Dispozitivul este compus dintr-un înveliș de oțel inoxidabil prevăzut cu un circuit microelectronic, un senzor ultrasensibil, un compartiment pentru baterii și un compartiment pentru fixarea cartușului.
                  Fiecare cartuș se compune dintr-un inhalator și o fiolă. Fiola conține nicotină, un compus care dă miros țigărilor și aditivilor alimentari obișnuiți. Atât inhalatorul, cât și fiola sunt de uz limitat.
                  În momentul în care este activat de inhalator, circuitul electronic declanșează pulverizarea diluantului nicotinei și producerea „fumului” care va fi inhalat de fumător.
               
               
                  8543 70 90
               
               
                  Clasificarea se stabilește pe baza regulilor generale 1, 3 (b) și 6 pentru interpretarea Nomenclaturii combinate, precum și pe baza textului codurilor NC 8543, 8543 70 și 8543 70 90.
                  Elementul care conferă ansamblului caracterul esențial este dispozitivul electronic, deoarece circuitul electronic este acela care declanșează pulverizarea diluantului nicotinei și producerea „fumului” care va fi inhalat de fumător.
                  Clasificarea la poziția 8424 este exclusă, deoarece dispozitivul nu este un aparat mecanic pentru proiectat, dispersat sau pulverizat lichide.
                  Dispozitivul electronic este considerat a fi un aparat electric, cu o funcție individuală, nefiind precizat sau inclus în altă parte în capitolul 85.
                  În conformitate cu regula generală 3 (b), ansamblul trebuie deci clasificat la poziția 8543 (a se vedea, de asemenea, notele explicative ale Sistemului armonizat aferente poziției 8543, al treilea paragraf).